Ehdotus: neuvoston asetus (EU) N:o …/… Burmaan/Myanmariin kohdistuvien rajoittavien toimenpiteiden uusimisesta ja lujittamisesta annetun neuvoston asetuksen (EY) N:o 194/2008 muuttamisesta (EU:n ulkoasioiden ja turvallisuuspolitiikan korkean edustajan ja komission yhdessä esittämä) /* KOM/2010/0180 lopull. - NLE 2010/0099 */





[pic] | EUROOPAN KOMISSIO | Bryssel 26.4.2010 KOM(2010)180 lopullinen 2010/0099 (NLE) Ehdotus: NEUVOSTON ASETUS (EU) N:o …/… Burmaan/Myanmariin kohdistuvien rajoittavien toimenpiteiden uusimisesta ja lujittamisesta annetun neuvoston asetuksen (EY) N:o 194/2008 muuttamisesta (EU:n ulkoasioiden ja turvallisuuspolitiikan korkean edustajan ja komission yhdessä esittämä) PERUSTELUT (1) Burmaan/Myanmariin kohdistettavien rajoittavien toimenpiteiden uusimisesta annetun neuvoston yhteisen kannan 2006/318/YUTP 2 b artiklassa kielletään tiettyihin tuoteryhmiin kuuluvien tavaroiden osto, tuonti tai kuljetus Burmasta/Myanmarista. (2) Yhteisen kannan 2006/318/YUTP 3 artiklassa määrätään, että muu kuin humanitaarinen apu ja kehitysohjelmat keskeytetään, mutta että poikkeuksia tehdään sellaisten hankkeiden ja ohjelmien osalta, joilla tuetaan tiettyjä määriteltyjä tavoitteita. (3) Neuvoston asetuksella (EY) N:o 194/2008 saatetaan voimaan 2 artiklan 2 kohdassa määriteltyihin tuoteryhmiin kuuluvien tavaroiden osto-, tuonti- ja kuljetuskielto. Olisi kuitenkin syytä selventää, että tällaisten tavaroiden ostokieltoa ei pitäisi soveltaa Burmassa/Myanmarissa silloin, kun osto suoritetaan osana humanitaarisen avun hanketta tai ohjelmaa, muun kuin humanitaarisen avun kehityshanketta tai yhteisen kannan 2006/318/YUTP 3 artiklan a, b ja c alakohdassa kuvattuja tavoitteita tukevaa ohjelmaa. (4) Neuvoston asetusta (EY) N:o 194/2008 olisi siis muutettava sen selventämiseksi, että kyseisiin toimiin sovelletaan poikkeusta. 2010/0099 (NLE) Ehdotus: NEUVOSTON ASETUS (EU) N:o …/… Burmaan/Myanmariin kohdistuvien rajoittavien toimenpiteiden uusimisesta ja lujittamisesta annetun neuvoston asetuksen (EY) N:o 194/2008 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 1 kohdan, ottaa huomioon Burmaan/Myanmariin kohdistettavien rajoittavien toimenpiteiden uusimisesta 27 päivänä huhtikuuta 2006 hyväksytyn yhteisen kannan 2006/318/YUTP,[1] ottaa huomioon Euroopan komission ja EU:n ulkoasioiden ja turvallisuuspolitiikan korkean edustajan esittämän yhteisen ehdotuksen, sekä katsoo seuraavaa: 1. Yhteisen kannan 2006/318/YUTP 2 b artiklassa kielletään tiettyihin tuoteryhmiin kuuluvien tavaroiden osto, tuonti ja kuljetus. 2. Yhteisen kannan 2006/318/YUTP 3 artiklassa määrätään, että muu kuin humanitaarinen apu ja kehitysohjelmat keskeytetään, mutta että poikkeuksia tehdään sellaisten hankkeiden ja ohjelmien osalta, joilla tuetaan tiettyjä määriteltyjä tavoitteita. 3. Neuvoston asetuksella (EY) N:o 194/2008 saatetaan voimaan 2 artiklan 2 kohdassa määriteltyihin tuoteryhmiin kuuluvien tavaroiden osto-, tuonti- ja kuljetuskielto. Olisi kuitenkin syytä selventää, että tällaisten tavaroiden ostokieltoa ei pitäisi soveltaa Burmassa/Myanmarissa silloin, kun osto suoritetaan osana humanitaarisen avun hanketta tai ohjelmaa, muun kuin humanitaarisen avun kehityshanketta tai yhteisen kannan 2006/318/YUTP 3 artiklan a, b ja c alakohdassa kuvattuja tavoitteita tukevaa ohjelmaa. 4. Sen vuoksi neuvoston asetusta (EY) N:o 194/2008 olisi muutettava vastaavasti, ON HYVÄKSYNYT TÄMÄN ASETUKSEN: 1 artikla Lisätään asetuksen (EY) N:o 194/2008 2 artiklaan kohta seuraavasti: ”5. Edellä olevan 2 kohdan b alakohdassa tarkoitettuja ostorajoituksen alaisia tavaroita koskevaa ostokieltoa ei sovelleta Burmassa/Myanmarissa toteutettaviin humanitaarisen avun hankkeisiin tai ohjelmiin taikka muihin kuin humanitaarisiin kehityshankkeisiin ja -ohjelmiin, joilla tuetaan a) ihmisoikeuksia, demokratiaa, hyvää hallintotapaa, konfliktinestoa sekä kansalaisyhteiskunnan toimintaedellytysten kehittämistä; b) terveys- ja opetusaloja, köyhyyden lievittämistä ja erityisesti köyhimpien ja suojattomimpien kansanosien perustarpeiden ja toimeentulon turvaamista; tai c) ympäristönsuojelua ja erityisesti ohjelmia, joissa käsitellään metsien hävitykseen johtavien kestämättömien ja liiallisten hakkuiden ongelmaa. Liitteessä IV luetelluilla internetsivustoilla ilmoitettujen toimivaltaisten viranomaisten on ensin annettava lupa ostaa kyseisiä tavaroita, joiden ostamista on rajoitettu. Jäsenvaltion on ilmoitettava muille jäsenvaltioille ja komissiolle kaikista tämän kohdan nojalla annetuista luvista.” 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . 3 artikla Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta […]. Neuvoston puolesta […] [1] EUVL L 116, 29.4.2006, s. 77.